Diari Oficial de la Generalitat Valenciana


Sumari del DOGV 3914, del 10-01-2001 (2001/47)

Informació pública de l'alternativa tècnica de programa d'actuació integrada del sector R4-B d'Orpesa.
------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/47


Organisme emissor
:   Construcciones Castellón 2000, SAU

Tipus de document
:   Anunci

Informació pública de l'alternativa tècnica de programa d'actuació integrada del sector R4-B d'Orpesa. [2001/M47]
  
En virtut del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), sobre la simplificació de procediment a instàncies d'un particular en relació amb l'article 46.3 de l'esmentat text legal, Construcciones Castellón 6948 FR.U., amb adreça al carrer de Moyano, número 8 de Castelló de la Plana i l'Agrupació d'Interés Urbanístic R4-B d'Orpesa, amb adreça al carrer del Pintor d'Orient, número 1, de Castelló de la Plana, fan públic que han formulat l'alternativa tècnica de programa per al desenvolupament d'una actuació integrada en el sector R4-B d'Orpesa, que s'adjunta amb les bases de programació de l'actuació, pla parcial, homologació sectorial modificativa, projecte d'urbanització i projecte de reparcel·lació, i aquests documents s'exposen a informació pública pel termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana. L'objecte d'aquesta alternativa tècnica és la programació dels terrenys inclosos en el seu àmbit d'actuació.
  
L'alternativa tècnica de programa i tots els documents presentats han estat protocol·litzats en l'acta número 2.970, en la Notaria de la senyora Esperanza Quiles Pomares, situada a Benicàssim, carrer de Sant Tomàs, número 115, pis primer, on podrà ser objecte de pública consulta dins del termini de 20 dies hàbils comptats a partir del següent a la publicació d'aquest anunci en el Diari Oficial de la Generalitat Valenciana, podent obtenir-ne còpia.
  
Així mateix, una còpia de la documentació fou dipositada en l'Ajuntament d'Orpesa, carrer de Leoncio Serrano, número 1 d'Orpesa, d'acord amb el que disposa l' article 48.1.a) de la Llei 6/1994, fent constar la possibilitat de consultar en l'ajuntament les actuacions derivades de la documentació presentada, i de presentar-hi, tant al·legacions com alternatives tècniques en competència dins del termini d'exposició al públic. Durant els cinc dies següents al de finalització del termini d'informació pública i excepte aprovar-se pròrroga de 20 dies addicionals, en els casos legalment previstos, es podran presentar proposicions juridicoeconòmiques per a executar qualsevol de les alternatives.
  
Es fa constar expressament que aquest anunci es publica igualment als efectes establits en l'article 59.4 de la Llei 4/1999 de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb adreça desconeguda.